Institut za hrvatski jezik, Ulica Republike Austrije 16, Zagreb, sukladno Programskom ugovoru s Ministarstva znanosti, obrazovanja i mladih (Klasa: 643-02/23-01/00016, ur.br.: 533-03-23-0010 i ur.broj 64-01-23/12-794-01) raspisuje

**NATJEČAJ**

1. **u Službi za pravne i računovodstveno-financijske poslove**

* **izbor na radno mjesto voditelj Odjela za računovodstveno-financijske poslove** (voditelj računovodstva u sustavu znanosti i visokoga obrazovanja 2)

**– 1 izvršitelj**

1. **U Službi za izdavačku djelatnost i računalnu potporu**

* **izbor na radno mjesto voditelj Odjela za računalnu potporu** (informatički specijalist)

**– 1 izvršitelj**

Uvjeti za radno mjesto pod rednim brojem 1. :

* završeno srednjoškolsko obrazovanje odgovarajućeg smjera, informatička pismenost, poznavanje rada na računalu u računovodstvenim programima, poznavanje engleskoga jezika, probni rad jedan mjesec.

Opis poslova za radno mjesto pod rednim brojem 1.*:*

* kontiranje i knjiženje svih poslovnih dokumenata, obračun i dostava PDV-a, EVT tablica, prijenos izlaznih veleprodajnih i maloprodajnih računa u glavnu knjigu, izrada periodičnih izvještaja, javna nabava, unos evidencija u Centralni obračun plaća, izrada prijedloga godišnjeg financijskog plana, izradba periodičnih i godišnjih financijskih izvješća, dostava izvješća nadležnim državnim tijelima, vođenje prihoda i rashoda po znanstvenim i drugim projektima i programima, praćenje pravnih propisa vezanih uz računovodstvo i financijsko poslovanje, sukladno aktivnostima Instituta praćenje financijske regulative programa Europske unije i ostalih međunarodnih fondova te ostali zadatci po nalogu ravnatelja.

Uvjeti za radno mjesto pod rednim brojem 2. :

* završen sveučilišni diplomski studij ili sveučilišni integrirani prijediplomski i diplomski studij tehničkih znanosti (informatika, računarstvo, matematika, računalne znanosti, informatologija), poznavanje rada s bazama i drugim računalnim programima vezanim u programiranje i programske jezike, dobro poznavanje engleskoga jezika, radno iskustvo najmanje 5 godina, probni rad šest mjeseci.

Opis poslova za radno mjesto pod rednim brojem 2.*:*

* izrada komponenata weba (HTML5/CSS/JS), izrada *back-end* sustava (PHP/MYSQL/LARAVEL programiranje), izrada API servisa, izrada i održavanje baza podataka (MYSQL/PostgreSQL), poslovi savjetovanja i rješavanja programskih i sklopovskih problema, izrada programskih modula aplikacije i definiranje pojedinačnih funkcionalnosti modula aplikacije, izrade baze podataka zadane strukture i međuodnosa elemenata unutar baze, izrada CMS sustava za samostalno punjenje i uređivanje podataka, izrada sustava za naprednu analizu tekstova prema zadanim kriterijima, nadogradnja postojeće baze podataka s novim strukturama baze podataka i međuodnosa elemenata te ostali zadatci po nalogu ravnatelja i/ili nadređenoga zaposlenika.

**Pristupnici** **za radna mjesta moraju priložiti:**

* prijavu na natječaj: u prijavi se navode osobni podatci podnositelja prijave (ime i prezime, adresa stanovanja, broj telefona i e-mail adresa za kontakt) te naziv radnoga mjesta za koje se podnosi prijava;
* životopis s biografskim podatcima (opći podatci o datumu i mjestu rođenja, državljanstvu, podatci o školovanju, stečenoj kvalifikaciji, poznavanju stranih jezika);
* dokaz o traženome stupnju obrazovanja (preslika diplome i dr.)
* elektronički zapis odnosno potvrdu s podatcima evidentiranim u bazi podataka Hrvatskoga zavoda za mirovinsko osiguranje
* dokaz o državljanstvu (za državljane Republike Hrvatske i ostalih država članica Europske unije, a za državljane trećih zemalja dokaz o pravu zaposlenja prema posebnome propisu).

**Opće odredbe**

Za sva radna mjesta može se ugovoriti probni rad sukladno Pravilniku o unutarnjem ustroju i ustroju radnih mjesta.

Poslodavac može provesti testiranje pristupnika koji zadovoljavaju formalne uvjete natječaja. O terminima i načinu eventualnoga testiranja pristupnici će biti obaviješteni putem elektroničke pošte koju su naveli u prijavi.

Radni odnos za sva radna mjesta ovoga Natječaja zasniva se na neodređeno vrijeme u punom radnom vremenu.

Na natječaj se mogu ravnopravno prijaviti osobe obaju spolova. Izrazi koji se u natječaju navode u muškome rodu neutralni su i odnose se jednako na sve osobe.

Pristupnici koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji, a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>.

Prijave s dokazima podnose se u roku od 15 dana od dana objave natječaja na Hrvatskome zavodu za zapošljavanje i na mrežnim stranicama Instituta isključivo u elektroničkome obliku u jednome cjelovitom dokumentu u PDF-formatu na e-adresu: ured@ihjj.hr. U rubrici *predmet* u elektroničkoj pošti potrebno je upisati: *“Natječaj za radno mjesto \_\_\_\_\_”.*

Ovaj natječaj objavljen je na internetskim stranicama Instituta i Hrvatskog zavoda za zapošljavanje.

Obrada osobnih podataka pristupnika nužna je za postupak prijave na natječaj. Podatci će se čuvati koliko je nužno u skladu s pravnim obvezama Instituta kao voditelja obrade.

Nepotpune i zakašnjele prijave neće se razmatrati, kao ni prijave koje nisu podnesene u jednome cjelovitom dokumentu u PDF-formatu.

Odabrani pristupnik dužan je predočiti izvornike ili ovjerene preslike dokumenata o akademskom obrazovanju prije sklapanja Ugovora o radu.

O rezultatima natječaja pristupnici će biti obaviješteni u zakonskome roku putem internetskih stranica Instituta [http://ihjj.hr/aktualnosti/natjecaji/4/](http://ihjj.hr/aktualnosti/natjecaji/4/%20) te o njima pristupnici neće biti pojedinačno obavještavani. Objavom Obavijesti o izboru ili poništenju natječaja na navedenim internetskim stranicama Instituta smatra se da su svi pristupnici obaviješteni o rezultatima natječaja.

**Institut za hrvatski jezik**